Karaliaučiaus katedra

Karaliaučiaus katedra – gotikinė Karaliaučiaus bažnyčia (katedra), pastatyta 1333–1380 m. Knypavoje. Aukštis 32 m (bokšto – 57,75 m). Tai raudonų plytų trijų navų pastatas, turintis romanikos ir gotikos bruožų.Nijolė Strakauskaitė. Klaipėda, Kuršių nerija, Karaliaučius: vadovas. Vilnius: R. Paknio leidykla, 2005, 176 p. ISBN 9986-830-82-6.

 Istorija 

1380–1525 m. buvo katalikų bažnyčia. 1544 m. stipriai nukentėjo nuo gaisro, po atstatymo interjeras įgavo renesanso bruožų. XIX a. katedra buvo restauruojama. 1944 m. rugpjūtį ir 1945 m. balandį buvo bombarduojama ir nukentėjo nuo gaisrų. XX a. septintajame dešimtmetyje bažnyčią planuota nugriauti, bet vietiniai gyventojai tam pasipriešino. 1994–2005 m. katedra buvo rekonstruota. Po rekonstrukcijos buvo įrengtos protestantų ir stačiatikių koplyčios bei miesto istorijos muziejus.

 Šaltiniai 

Kategorija:Protestantų katedros
Kategorija:Karaliaučius
Kategorija:Vokietijos kultūra